गोजाम आथालनि सुंद’ सल’ लिरगिरि- चित्त रन्जन मुसाहारी, मन’ रन्जन लाहारी,नीलकमल ब्रह्म, ननी गपाल ब्रह्म, प्रसेन्जित ब्रह्म, रामदास बर’ , हरिभुषुण ब्रह्म, (खासुला सुंद’ सल’ लिरगिरि), ड० मंगलसिं हाजवारी, ड० दीन’नाथ बसुमतारी, सुरथ नार्जारीमोननि सुंद’ सल’फोराव “original archive”फोरखौ नुनो मोननाय जायो। नील कमल ब्रह्मआ गामियारि सुबुं जिउ आरो नोगोरारि सुबुं जिउनि critical बिथिंनि बागै गोबांथार सोलायनाय- जौगानायनि बिदिन्थिखौ- हाग्रा गुरुनि मै, सिरिनाय मान्दार, साखनद्रा,मेम दाउदै बाइदि सुंद’ सल’ बिजाबाव रोखोमारि, आखुमा सोर्जिनाय नुनो मोनो। मन’ रन्जन लाहारीनि सल’ बिदाङाव रोखोमारि सुबुं जिउनि बिथिंखौ मोन्दाङो। बिथांमोननि सोरजिनाय दिगिया गोदान आथालखौ एसेब्लाबो गोहोम खोख्लैदों आरो लामा दिन्थिदों। जनील कुमार ब्रह्मआ बै हान्जानि मैखोम सुंद’ सल’ लिरगिरि होन्नानै बइबो गनायो। उननि हान्जायाव बिथाङाबो जायगा आवग्रिनानै लाखिनो हादों। बिथांनि उनावनो धरणीधर औवारीखौ रायखांथारनांगोन। गान्दु सिंनि लाइजामानो बेनि रोखा फोरमानखौ होयो।